Gap Teeth 11023
Korean cosmetic dentist in Great Neck 11023
Hispanic cosmetic teeth 11023
snap on teeth in 11023
Conroe invisible braces
Chinese dental emergency in Ellicott City Maryland
Vietnamese general dentistry Minneapolis Minnesota
dental crown pain Great Neck 11023
dental bonding cost in Westlake CA PressReader - Rooi Rose: 2018-12-01 - Ons KLEIN won­der­werk
Ons KLEIN won­der­werk
Sy het al­tyd daar­van ge­droom om ma te wees, maar die tyd was nooit reg nie. En nou het ’n fraai klein dog­ter­tjie Haidee Mul­ler se le­we kom ver­an­der
Rooi Rose - 2018-12-01 - ROOI ROSE MENSE - Deur ILSE SALZWEDEL. Fo­to’s deur JOHETTE POPLE PHOTOGRAPHY
Haidee Mul­ler, ge­wil­de RSG-om­roe­per, glo el­ke mens het ’n sto­rie, en sy ge­niet dit om ge­wo­ne men­se se sto­ries op ra­dio te ver­tel. “Jy kry die bes­te en aan­gry­pend­ste sto­ries by Jan Al­le­man,” ver­tel die voor­ma­li­ge ver­maak­lik­heids­joer­na­lis. Maar as sy nou haar guns­te­ling­sto­rie moet kies, sal dit waar­skyn­lik han­del oor die op­win­den­de nu­we hoof­stuk in haar eie le­we: om op 45 vir die eer­ste keer ma te word.
Mad­dy, die fraaie hoof­ka­rak­ter in Haidee en haar le­wens­maat, Har­ry I­saacs, se sto­rie, is dees­dae die spil waar­om al­les in hul huis­hou­ding draai. Haar ou­boet Co­le, Har­ry se seun, is net so be­to­wer deur sy nu­we sus­sie.
“Na­tuur­lik wou ek al­tyd ’n mam­ma word, maar die tyd was net nooit reg nie. Ek het ook ge­voel dit sal ge­beur as dit moet, met die reg­te per­soon om die reg­te en bes­te re­des.”
Al­les in haar le­we het nog al­tyd laat ge­beur, ver­tel die bor­re­len­de Haidee - van die reg­te le­wens­maat ont­moet en haar droom­werk kry tot die eer­ste keer oor­see reis.
Haidee en Har­ry se paaie het in 2012 ge­kruis, maar hul­le het eers in 2013 be­gin uit­gaan. “Ons ou­ers ken me­kaar van Oudts­hoorn se wê­reld, want sy pa was in die ja­re tag­tig ’n skool­hoof daar en my ou­ers woon steeds daar. Ons het as kin­ders in die­self­de groe­pies ge­speel en be­weeg, maar nooit saam ge­speel nie. Ek en sy ou­er sus­ter was maat­jies, en ie­mand het nou die dag ’n fo­to uit­ge­gra­we waar ek en Har­ry klein­tyd langs me­kaar staan by ie­mand se ver­jaar­dag­par­ty­tjie.”
Har­ry is die yin vir haar y­ang. “Hy is rus­tig en stil – heel­te­mal die teen­oor­ge­stel­de van my. Hy hou nie van groot groe­pe men­se nie, maar as ek eer­lik moet wees, ek eint­lik ook nie.” Hul­le kui­er op hul­le lekkerste tuis, en Haidee ver­tel trots dat Har­ry ’n uit­ste­ken­de kok is. “Hy is ’n hart­s­kok – hy maak kos so uit sy bin­ne­ste uit. Ons sit mu­siek aan, gooi ’n lek­ker gla­sie wyn en kook so saam-saam. Ons wê­reld draai maar om tyd saam met ons fa­mi­lie, kos en mu­siek. Om­dat hy mu­siek en flieks vir ’n groot aan­lyn­han­de­laar aan­koop, het ons ook ’n reu­se mu­siek- en rol- prent­ver­sa­me­ling.”
Mad­dy se koms was ’n droom wat waar ge­word het. “Ek het ge­weet ek sal een­dag ’n ma word, maar die pro­bleem was dat an­der my al af­ge­skryf het toe ek veer­tig word. Ek moes ge­du­rig op­mer­kings hoor soos ‘ag sjym, jy sou da­rem ’n won­der­li­ke mam­ma ge­wees het, maar toe­maar, ten min­ste ge­niet jy jou werk’.”
I­ro­nies ge­noeg het Haidee op veer­tig vir die eer­ste keer ge­reed ge­voel om ma te word. “Ek het my loop­baan al­tyd eer­ste ge­stel. Maar toe het ek ge­voel ek kan my loop­baan nou ’n bie­tjie op die ag­ter­grond skuif.” Ver­le­de jaar het die paar­tjie be­sluit die tyd is reg om te pro­beer s­wan­ger raak. “Ek is gi­ne­ko­loog toe, want ek wou al­les weet van moont­li­ke ri­si­ko’s op 44,” ver­tel Haidee. Die dok­ter was baie po­si­tief, maar ook re­a­lis­ties, en het ge­waar­sku dat dit nie oor­nag sal ge­beur nie. “Selfs hy was ver­baas toe ek ná net vier maan­de s­wan­ger was.” Sy ont­hou dat sy so ge­skok was dat sy som­mer drie swan­ger­skaps­toet­se ge­doen het “net om mooi se­ker te maak”.
HAIDEE MUL­LER, EN HAAR LE­WENS­MAAT, HAR­RY I­SAACS, EN HUL KLEI­NE MAD­DY. BO LINKS: OU­BOET CO­LE, HAR­RY SE SEUN, IS NET SO OP­GE­WON­DE OOR DIE NU­WE SUS­SIE.